****

**RAZPIS**

V Javnem zavodu Krajinski park Goričko razpisujemo

Mednarodni natečaj v likovnem ustvarjanju v šolskem letu 2016/17 -

**DIVJE ŽIVALI V NAŠI BLIŽINI**

**V okviru sodelovanja uprav zavarovanih območij KP Goričko, NP Raab in NP Őrség, namenjenega krepitvi in poglobitvi sodelovanja osnovnih šol na območju Trideželnega parka Goričko-Raab- Őrség vabimo učence nižjih razredov (2. – 5.) k opazovanju divjih živali, ki živijo v naši bližini. Likovna dela iz 3 držav bomo zbrali v elektronski knjigi. Avtorji 3 najboljše ocenjenih likovnih del bodo povabljeni na druženje v NP Őrség na Madžarskem.**

**Tema – Divje živali v naši bližini**

V tem letu učence in njihove mentorje vabimo k opazovanju divjih živali, ki živijo v naši okolici. Kljub zimi so živali neprestano v naši bližini, nekatere se včasih tudi zelo dobro skrijejo. Mala ali velika, vsa živa bitja prispevajo k življenjski pestrosti našega bivalnega okolja.

**Kdo lahko sodeluje?**

Učenci 2. – 5. razreda OŠ v skupinah po 4 učence (+/-1 učenec, glede na število učencev v razredu) z mentorjem /mentorico.

**Kako lahko sodelujete?**

* Izpolnite prijavnico in jo posredujte na naslov natasa.morsic@goricko.info ali po pošti na naslov Javni zavod Krajinski park goričko, Grad 191, 9264 Grad.
* Pojdite v naravo in opazujte živali, izbrano žival/živali narišite.
* Dela pravočasno oddajte na spodaj zapisan naslov.
* Na hrbtno stran dela zalepite izpolnjeno in izrezano tabelo iz Priponke 1.
* Soglasje staršev (Priponka 2) posredujte v podpis staršem in priložite delom.

**Likovno delo:**

* ne sme presegati formata **DIN A3** (420 × 297 mm),
* naj je obrnjeno **ležeče** (landscape),
* oddajte v originalu,
* morajo učenci izdelati samostojno ob navodilih mentorja.

**Pri izbiri likovne tehnike:**

* **ne uporabljajte** pokvarljivih in lomljivih elementov (listi, vejice, steklo…),
* **ne uporabljajte** gibljivih ali pop up elementov in
* izdelkov **ne** plastificirajte.

**Rok oddaje: 4. april 2017**

Mednarodna žirija (iz vsakega parka 1 član) bo ocenila vsa sodelujoča dela in izbrala 3 najboljša dela iz vsake države. Avtorji najbolje ocenjenih del bodo skupaj z mentorji povabljeni na druženje z vrstniki v Narodnem parku Őrség na Madžarskem.

Veselimo se sodelovanja z vami in vas vabimo k sodelovanju.

|  |  |  |
| --- | --- | --- |
| S:\logotipi\znakKPG.JPG**SLO** Javni zavod Krajinski park GoričkoGrad 1919264 GradInfo: Nataša Moršič, natasa.morsic@goricko.info | Y:\Képtár\LOGO\ŐNP logo\kör alakú - kisebb.TIF**HU** Őrség National ParkDrectorate,Siskaszer 26/a,9941 ŐriszentpéterInfo: Marta Tannerne Barki | **Logo_4cm****AT** Verein zur Förderung des Naturpark RaabKirchenstraße 48380 JenersdorfInfo: Claudia Kröpfl Kögl, claudia.k.k@aon.at |